stanford-oval/wikipedia huggingface dataset:
วิชัย สุริยุทธ

| ร้อยตำรวจตรี วิชัย สุริยุทธ จ> ภ., บ.ม. |
| --- | --- |

เกิด: 3 สิงหาคม พ.ศ. 2489 อำเภออุทุมพรพิสัย จังหวัดศรีสะเกษ ประเทศไทย
เสียชีวิต: 25 พฤศจิกายน พ.ศ. 2566 (77 ปี) โรงพยาบาลศรีสะเกษ จังหวัดศรีสะเกษ ประเทศไทย
สัญชาติ: ไทย
อาชีพ: ข้าราชการตำรวจ
มีชื่อเสียงจาก: ผู้ปลูกต้นไม้สองล้านต้น
| --- | --- |
รับใช้: สำนักงานตำรวจแห่งชาติ
ประจำการ: พ.ศ. 2510 − 2549
ชั้นยศ:  ร้อยตำรวจตรี
ร้อยตำรวจตรี วิชัย สุริยุทธ หรือที่รู้จักกันในนาม ดาบวิชัย (3 สิงหาคม พ.ศ. 2489 – 25 พฤศจิกายน พ.ศ. 2566) เป็นอดีตข้าราชการตำรวจชาวไทย เขาที่รู้จักกันในสังคมไทยจากการที่เขาเป็นผู้ปลูกต้นไม้มากกว่าสองล้านต้นในอำเภอปรางค์กู่ จังหวัดศรีสะเกษ จนสามารถทำให้อำเภอปรางค์กู่ อำเภอที่เคยจัดว่าแห้งแล้งที่สุดแห่งหนึ่ง ปัจจุบันเป็นพื้นที่ที่อุดมสมบูรณ์
ประวัติ

วิชัย สุริยุทธ เกิดเมื่อวันที่ 3 สิงหาคม พ.ศ. 2489 ที่อำเภออุทุมพรพิสัย จังหวัดศรีสะเกษ เป็นบุตรคนที่สาม ในจำนวนทั้งหมดหกคน บิดามารดามีอาชีพชาวนา ฐานะทางบ้านจึงยากจน ขณะเรียนชั้นมัธยมศึกษาปีที่ 2 มารดาก็เสียชีวิต บิดาเขาจึงต้องทำนาคนเดียว และเขาจึงต้องรับจ้างทำงานสารพัด ไม่ว่าจะเป็นกรรมกรก่อสร้าง, จับกัง กระทั่งได้ศึกษาต่อที่โรงเรียนศรีสะเกษวิทยาลัย
ประวัติ > รับราชการตำรวจ

หลังจบโรงเรียนพลตำรวจ 3 จังหวัดนครราชสีมา ในปี พ.ศ. 2511 ก็ได้รับการบรรจุเป็นข้าราชการตำรวจ ประจำสถานีตำรวจภูธรอำเภอเมืองศรีสะเกษ ต่อมาในปี พ.ศ. 2513 ย้ายมาประจำสถานีตำรวจภูธรอำเภอปรางค์กู่
กระทั่งในปี พ.ศ. 2548 ดาบตำรวจวิชัย สุริยุทธ ได้รับพระราชทานยศเป็นกรณีพิเศษ เป็น "ร้อยตำรวจตรี" จากการอุทิศตนต่อประเทศชาติ จนเกษียณอายุราชการ ในปี พ.ศ. 2549 ขณะดำรงตำแหน่งผู้บังคับหมู่งานป้องกันปราบปราม สถานีตำรวจภูธรอำเภอปรางค์กู่
ปลูกต้นไม้

พ.ศ. 2530 จากข้อมูลของกระทรวงมหาดไทย อำเภอปรางค์กู่เป็นอำเภอที่ยากจนที่สุดในจังหวัดศรีสะเกษ และจังหวัดศรีสะเกษเป็นจังหวัดที่ยากจนที่สุดในประเทศไทย มีการปล้นชิงลักขโมยเป็นคดีความมากมาย ดาบวิชัยในฐานะผู้เติบโตมาในพื้นที่และเจ้าพนักงานสอบสวนรับรู้ถึงปัญหามาตลอด จึงเกิดความคิดที่จะพัฒนาความเป็นอยู่ของชาวบ้านในพื้นที่ให้ดีขึ้น จากความคิดของเขา ทำให้เขาตัดสินใจปลูกต้นไม้ เนื่องจากเห็นว่าจะผลที่จะตามมาจะเป็นผลที่ยั่งยืน เป็นประโยชน์ไปถึงคนรุ่นลูกรุ่นหลาน
พ.ศ. 2531 เป็นต้นมา ทุกเช้าและหลังเลิกงานของวัน ดาบวิชัยจะขับจักรยานยนต์ ตระเวนปลูกต้นไม้ไปตามพื้นที่ต่าง ๆ ในอำเภอปรางค์กู่ โดยในระยะแรก ในสายตาชาวบ้าน เขาถูกมองว่าเป็นคนบ้า แม้ว่าจะถูกสังคมมองไปในทางเช่นนั้น เขาก็ยังคงปลูกต้นไม้อยู่เรื่อยไป
พ.ศ. 2541 เป็นต้นมาสังคมเริ่มเห็นผลจากการปลูกต้นไม้ของเขา เกิดโครงการปลูกต้นไม้ในที่สาธารณะเพื่อส่วนรวมเกิดขึ้น ได้แก่ รณรงค์ปลูกต้นยางนา เพื่อเอาไว้สร้างบ้านเรือน รณรงค์ปลูกต้นตาล ซึ่งเป็นพืชสารพัดประโยชน์ รณรงค์ปลูกต้นคูน ต้นไม้ประจำภาคอีสานและประจำชาติไทย และ รณรงค์ให้เปลี่ยนการทำนาปีเป็นไร่นาสวนผสม จนอำเภอปรางค์กู่กลายเป็นอำเภอที่อุดมสมบูรณ์ อีกทั้งต้นไม้ที่เขาปลูกนั้นสามารถสร้างอาชีพให้กับชาวบ้านในอำเภอได้
พ.ศ. 2543 ประชาคมอำเภอปรางค์กู่ทั้ง 10 ตำบล ได้พร้อมใจกันลงมติให้ใช้ 4 โครงการรณรงค์ดังกล่าวเป็นคำขวัญของ อำเภอปรางค์กู่ ที่ว่า “ปรางค์กู่อยู่ในป่ายางกลางดงตาล บานสะพรั่งดอกคูน บริบูรณ์ไร่นาสวนผสม”
ปลูกต้นไม้ > วาทะ

...ผมว่าโลกของวัตถุเป็นสิ่งสมมุติทั้งนั้นแหละครับ ความสุขที่แท้จริง ก็อยู่กับธรรมชาติ และรู้จักเคารพธรรมชาติ ต้นไม้นี่ผมจะต้องปลูก ปลูกไปเรื่อย ๆ ปลูกจนกว่าจะตาย...
เสียชีวิต

ร้อยตำรวจตรี วิชัย สุริยุทธ ได้เสียชีวิตเมื่อวันเสาร์ที่ 25 พฤศจิกายน พ.ศ. 2566 ด้วยอาการสงบ สิริอายุ 77 ปี โดยโรคหลายโรครุมเร้าในการนี้ นายอนุพงศ์ สุขสมนิตย์ ผู้ว่าราชการจังหวัดศรีสะเกษ อัญเชิญน้ำหลวงอาบศพ และสมเด็จพระวชิรเกล้าเจ้าอยู่หัวโปรดเกล้าโปรดกระหม่อมพระราชทานหีบลายก้านแย่งและให้จัดพิธีพระราชทานเพลิงศพใน วันที่ 5 ธันวาคม ณ เมรุวัดศรีปรางค์กู่ ตำบลพิมายเหนือ อำเภอปรางค์กู่ จังหวัดศรีสะเกษ
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 6 เหรียญทองช้างเผือก (ร.ท.ช.)
พ.ศ. 2525 –  เหรียญจักรมาลา (ร.จ.ม.)
พ.ศ. 2500 –  เหรียญงานฉลอง 25 พุทธศตวรรษ
วัดเต็มรักสามัคคี

| วัดเต็มรักสามัคคี |
| --- | --- |

ชื่อสามัญ: วัดเต็มรักสามัคคี, วัดเต็มรัก
ที่ตั้ง: เลขที่ 43 หมู่ที่ 8  ตำบลบางคูรัด อำเภอบางบัวทอง จังหวัดนนทบุรี 11110
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเต็มรักสามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านหนองผักตบ ตำบลบางคูรัด อำเภอบางบัวทอง จังหวัดนนทบุรี
ประวัติ

วัดเต็มรักสามัคคีสร้างเมื่อวันที่ 27 กรกฎาคม พ.ศ. 2514 เดิมในชุมชนไม่มีวัด นายวัฒนา นางปลั่ง และนางปลอด เต็มรัก เห็นว่าในบริเวณนี้ควรมีวัดในชุมชน นางปลั่งและนางปลอดจึงได้บริจาคที่ดินให้สร้างวัด จำนวน 13 ไร่ 2 งาน 85 ตารางวา ส่วนนายวัฒนาเป็นผู้ดำเนินการสร้างวัด กระทรวงศึกษาธิการได้ประกาศจัดตั้งเป็นวัดเมื่อวันที่ 10 เมษายน พ.ศ. 2515 และใช้ชื่อวัดว่า "วัดเต็มรักสามัคคี" ตามนามสกุลของผู้บริจาคที่ดินและผู้ดำเนินการจัดตั้งและก่อสร้างวัด
อาคารเสนาสนะ

เมื่อแรกสร้างวัดไม่มีอุโบสถ มีแต่ศาลาการเปรียญ หมู่กุฏิ และหอสวดมนต์ จนได้สร้างอุโบสถเมื่อ พ.ศ. 2521 กว้าง 6 เมตร 22 เมตร ขนาด 5 ห้อง หลังคาลด 2 ชั้น มีหลังคา 3 ตับ ด้านหน้าและด้านหลังเป็นมุขคลุมชานชาลาทั้ง 2 ด้าน อุโบสถตั้งอยู่บนฐานเอวขันแบบฐานปัทม์
วิหารจัตุรมุขอยู่ติดกับอุโบสถทางด้านทิศเหนือ ผนังเป็นหินอ่อนมีมุข 4 มุข ส่วนยอดเป็นทรงมณฑปยอดเหมแต่ละมุขมีหลังคาลด 3 ชั้น วัดมีพระปฐมเจดีย์จำลองตั้งอยู่ทางด้านทิศใต้ของวิหาร ภายในอาคารนี้ใช้เป็นที่บำเพ็ญกุศลของชาวบ้าน ศาลาการเปรียญมีหลังคาไม่มีชั้นลด พาไลต่อออกเป็นชายคาทั้ง 4 ด้าน มีช่อฟ้า ใบระกา หางหงส์
นิยม ทองชิตร

รองอำมาตย์ตรี นิยม ทองชิตร์ เกิดเมื่อวันที่ 2 มกราคม พ.ศ. 2452 ที่กรุงเทพมหานคร ในวัยเด็กเรียนหนังสือที่โรงเรียนสวนกุหลาบวิทยาลัย ร่วมห้องเดียวกับ หม่อมราชวงศ์เสนีย์ ปราโมช ในชั้น ม.ศ. 5 ในปี พ.ศ. 2464 ได้รับแต่งตั้งให้เป็น "นายหมู่ลูกเสือเอก" นิยม ทองชิตร์ เป็นนักเรียนที่เชี่ยวชาญในเรื่องกีฬาเป็นอย่างมาก โดยเฉพาะกีฬาประเภทศิลปะการต่อสู้ป้องกันตัว เช่น มวยไทย,  มวยสากล และยูโด โดยในขณะนั้นทางโรงเรียนได้ริเริ่มสร้างสนามมวยขึ้น ซึ่งนับเป็นยุคเริ่มแรกของมวยสากลในประเทศไทยด้วย โดยมีพระยานนทธิเสนสุเรนทร์ภักดีเป็นนายสนาม และระดมนักมวยฝีมือดีจากจังหวัดต่าง ๆ เข้ามาชกแข่งขันกัน
ทาง นิยม ทองชิตร์ เป็นนักมวยระดับแชมป์ของกระทรวงธรรมการ (กระทรวงศึกษาธิการในปัจจุบัน) เป็นนักมวยในสังกัดของพระยาโอวาทหัตถกิจ ได้จัดให้นิยมชกกับ ยัง หาญทะเล ในแบบมวยคาดเชือก ที่สนามของโรงเรียน ซึ่งนิยมเอาชนะไปได้เพียงยกแรก ด้วยการจับคอหาญล็อกคอไม่ยอมปล่อย จึงทำให้มีบรรดานักเรียนรุ่นใหญ่ที่เก่งทางยูโด หันมาชกมวยสากลกันเป็นจำนวนมาก เช่น ทิม อติเปรมานนท์, จีน พลจันทร์, เธียร ทองจู, ประสิทธิ์ บุญญารมย์ เป็นต้น ซึ่งหลายคนต่อมากลายเป็นนักมวยชื่อดังในเวลาต่อมา
ทางด้าน นิยม ทองชิตร์ ได้ชกมวยไทยคาดเชือกอีกครั้งกับผู้คุมนักโทษในเรือนจำอยุธยาชื่อ ครูขันธ์ และสามารถเอาชนะน็อกครูขันธ์ได้ไปอย่างสวยงาม ได้ชื่อเสียงและเงินรางวัลมากมาย ซึ่งก็นำไปบำรุงกิจการกองลูกเสือของโรงเรียนเสียหมด
ทางนั้นจึงได้ทุนไปศึกษาต่อยังประเทศอังกฤษ โดยพักอยู่ในกรุงลอนดอน ค่าใช้จ่ายกินอยู่ทั้งหมดเป็นคนออกเอง และได้ฝึกฝนวิชามวยสากลอย่างเป็นทางการอย่างจริงจัง และขึ้นชกมวยสากลสมัครเล่นในนามของสโมสรที่สังกัดอยู่ร่วม 10 กว่าครั้ง มีแพ้เพียง 3 ครั้ง
เมื่อกลับมา ได้รับราชการเป็นครูพลศึกษาสอนทั้ง มวยสากล, ยูโด, บาสเก็ตบอล ที่โรงเรียนสวนกุหลาบวิทยาลัย, โรงเรียนปทุมคงคา และโรงเรียนบ้านสมเด็จ (มหาวิทยาลัยราชภัฏบ้านสมเด็จเจ้าพระยาในปัจจุบัน) มียศที่รองอำมาตย์ตรี จนถึงปี พ.ศ. 2497 ได้ลาออกจากราชการและมาทำงานอยู่ที่บริษัทเทวกรรมโอสถ ในซอยกิ่งเพชร ถนนเพชรบุรี จึงได้ร่วมกับนายห้าง ทองทศ อินทรทัต ก่อตั้งค่ายมวย "กิ่งเพชร" ขึ้นมา และได้ทำการฝึกสอน โผน กิ่งเพชร จนกลายเป็นแชมป์โลกคนแรกของไทยในที่สุด
นอกจากนี้ นิยม ทองชิตร์ ยังได้ทำหน้าที่เป็นเทรนเนอร์ให้นักมวยร่วมสมัยอีกหลายคน เช่น ศุภชัย พิณฑุวัฒนะ, ไท กิ่งเพชร, เปลี่ยน กิ่งเพชร, ศักดิ์ชาย อารุณ, สาริกา ยนตรกิจ เป็นต้น
ต่อมาได้เกิดขัดใจกับโผนและนายห้างทองทศ จึงได้แยกออกตัวออกมา คิดจะตั้งค่ายมวยเป็นของตัวเอง แต่ก็ประสบกับปัญหาบาดเจ็บที่ชายโครง ถึงขนาดต้องรับการผ่าตัดหลายครั้งที่โรงพยาบาลพระมงกุฎเกล้า และท้ายที่สุดก็เสียชีวิตด้วยอาการแทรกซ้อนน้ำท่วมปอดในวันที่ 19 มีนาคม พ.ศ. 2529 สิริอายุได้ 77 ปี
นิยม ทองชิตร์ ถือได้ว่าเป็นปูชนียบุคคลสำคัญในวงการมวยและวงการกีฬาของไทยคนหนึ่ง ซึ่งบุคคลในวงการมวยและสื่อมวลชนมักเรียกชื่อติดปากว่า ครูนิยม หรือ อาจารย์นิยม ขณะที่โผนและภรรยาจะเรียกว่า พ่อ
ดิถี

ดิถี  หรือ การเกิดข้างขึ้นข้างแรม ของดวงจันทร์ (อังกฤษ: lunar phase) ในทางดาราศาสตร์ เป็นปรากฏการณ์ทางดาราศาสตร์อย่างหนึ่งที่เกิดกับดวงจันทร์ นั่นคือ ดวงจันทร์จะมีส่วนสว่างที่สังเกตได้ที่ไม่เท่ากันในแต่ละคืน เกิดจากการโคจรของดวงจันทร์รอบโลก โดยหันส่วนสว่างเข้าหาโลกต่างกัน ดิถีที่ต่างกันนี้เองมักใช้กำหนดวันสำคัญทางพุทธศาสนา และใช้เป็นหลักในการนับเวลา ในปฏิทินจันทรคติ ก่อนที่จะมานิยมใช้ปฏิทินสุริยคติ
การคำนวณดิถีของดวงจันทร์ สามารถทำได้ทั้งแบบดาราศาสตร์สมัยใหม่และดาราศาสตร์แผนเก่า เช่น ใช้กระดานปักขคณนาของพระบาทสมเด็จพระจอมเกล้าเจ้าอยู่หัว หรือใช้ตำราสุริยยาตร์ ในการคำนวณ
สำหรับในทางโหราศาสตร์ ดิถีคือวันทางจันทรคติ (lunar day) มีสองแบบคือ ดิถีเพียร และ ดิถีตลาด ดิถีเพียรจะเป็นดิถีที่คำนวณโดยอิงการโคจรของดวงจันทร์ในรอบเดือนจริง ๆ ไม่ใช่ขึ้นแรมในปฏิทินปกติ ในขณะที่ดิถีตลาด จะอนุโลมให้ดิถีนับแบบอิงวันสุริยคติเป็นวัน ๆ ไป เรียกเป็นข้างขึ้นข้างแรม ดิถีทั้งสองแบบล้วนแล้วแต่เกี่ยวพันกับข้างขึ้นข้างแรมหรือดิถีในความหมายทางดาราศาสตร์ที่กล่าวมาแล้ว โดยเป็นส่วนประกอบของปฏิทินจันทรคติ ซึ่งนั่นคือข้างขึ้นข้างแรมที่สังเกตได้ยามค่ำคืนนั่นเอง
สำหรับกล่องข้อความด้านขวานี้จะแสดงดิถีของดวงจันทร์ตามการคำนวณแบบดาราศาสตร์สมัยใหม่ โดยที่แสดงวันที่ไว้เพื่อให้ทราบว่าเป็นดิถีของวันใด มิให้เกิดความสับสน และแสดงร้อยละของส่วนสว่างบนดวงจันทร์ไว้ด้านล่าง
ภาพการเกิดดิถีของดวงจันทร์
การเกิดดิถี

ดิถีเกิดจากการโคจรของดวงจันทร์รอบโลก ขณะที่โคจรทั้งรอบโลกและรอบดวงอาทิตย์ ก็จะมีส่วนสว่างที่เกิดจากแสงของดวงอาทิตย์ โดยที่ส่วนสว่างของดวงจันทร์ที่หันเข้าหาโลกมีไม่เท่ากันเนื่องจากตำแหน่งรอบโลกที่ต่างกัน จนเกิดการเว้าแหว่งไปบ้าง และเกิดเป็นข้างขึ้นข้างแรม โดยที่มีคาบของการเกิดประมาณ 29.53 วัน (29 วัน 12 ชั่วโมง 44 นาที) เรียกระยะนี้ว่า เดือนจันทรคติ (synodic month) ซึ่งยาวกว่าเดือนดาราคติ (sidereal month) ไปประมาณ 2 วัน
บางครั้ง อาจเกิดสุริยุปราคาได้เมื่อดวงจันทร์เคลื่อนที่มาในตำแหน่งที่บังแสงจากดวงอาทิตย์ เมื่อเทียบกับผู้สังเกตบนโลก ซึ่งจะเกิดในวันเดือนดับ และอาจเกิดจันทรุปราคาได้เมื่อดวงจันทร์มาอยู่ในเงาของโลก ซึ่งเกิดในวันเดือนเพ็ญ ทั้งนี้ก็เกี่ยวข้องกับการเปลี่ยนแปลงดิถีของดวงจันทร์
ในซีกโลกเหนือ ถ้าเราหันหน้าลงทิศใต้ ดวงจันทร์จะแสดงส่วนสว่างด้านทิศตะวันตกก่อนในข้างขึ้น จากนั้นจะค่อย ๆ แสดงส่วนสว่างมากขึ้น และจากนั้นก็ลดส่วนสว่างจากด้านทิศตะวันตกไปจนหมด ส่วนในซีกโลกใต้ ถ้าหันหน้าขึ้นทิศเหนือ ทิศทางก็จะเป็นไปในทางกลับกัน นั่นคือ ดวงจันทร์จะแสดงด้านทิศตะวันออกก่อนในข้างขึ้น และเผยส่วนทิศตะวันตกออก
ดิถีในปฏิทินไทย

ปฏิทินที่เราใช้กันทุกวันนี้มักจะบอกข้างขึ้นข้างแรมไว้ นั่นคือสิ่งที่บอกดิถี โดยเฉพาะปฏิทินแบบไทยผสมจีนจะบอกไว้ทุกวัน เช่น ขึ้น 1 ค่ำ เดือน 5 ซึ่งเป็นวันตรุษไทย-วันเปลี่ยนปีนักษัตรตามหลักโหราศาสตร์ไทย การบอกดิถีในปฏิทินหรือบอกทั่ว ๆ ไปนั้นพบได้สองแบบ ได้แก่
แบบธรรมดา โดยบอกข้างขึ้นหรือข้างแรม ตามด้วยจำนวนวันที่ผ่านจากจุดเปลี่ยนข้างขึ้นข้างแรม และเดือนจันทรคติ เช่น ขึ้น 1 ค่ำ เดือน 6, ขึ้น 15 ค่ำ เดือน 4
แบบไทยเดิม โดยบอกวันในสัปดาห์ ตามด้วยดิถี และเดือน เช่น วันเสาร์ ขึ้น 1 ค่ำ เดือน 5 เขียนได้ดังนี้ ๗ ๑ฯ ๕ หรือวันอาทิตย์ แรม 15 ค่ำ เดือน 6 เขียนได้ดังนี้ ๑ ๑๕ ฯ  ๖
นั่นคือ การบอกดิถีตามแบบไทย จะบอกวันก่อน จากนั้นตามด้วยวันขึ้นหรือแรมกี่ค่ำ โดยวางเครื่องหมายไปยาลน้อย (ฯ) หรือเครื่องหมายบวก (+) ไว้ด้านบนตัวเลข กรณีข้างแรม และวางไว้ว/าด้านล่างกรณีข้างขึ้น ตามด้วยเดือน (อาจตามด้วยปีนักษัตร และจุลศักราชก็ได้)
การคำนวณดิถี

การคำนวณดิถี เป็นการทำให้เราทราบว่าวันทางจันทรคติจะเป็นเช่นใด หรือกล่าวอีกนัยหนึ่งคือให้ทราบถึงข้างขึ้นข้างแรมของดวงจันทร์นั่นเอง การคำนวณนั้นมีทั้งแบบดาราศาสตร์สากลและแบบไทย ซึ่งจะได้กล่าวต่อไปนี้
การคำนวณดิถี > แบบดาราศาสตร์

สูตรคำนวณที่ใช้มีมากมายหลายสูตร แต่สูตรที่จะกล่าวถึงในที่นี้ เป็นสูตรโดยคร่าว และไม่ยากนักสำหรับการนำไปใช้งาน
(((JD-2454000.98958)/29.530588*4000) mod 4000)/1000
mod-หารเอาแต่เศษ
โดยที่ JD เป็นวันจูเลียน (หรือหรคุณจูเลียน) นั่นคือจำนวนวัน ที่นับจากวันที่ 1 มกราคม ก่อนคริสต์ศักราช 4713 ปี เวลา 12 นาฬิกา 0 นาที 0 วินาที จนถึงวันที่ต้องการหา โดยหาได้จากสูตรดังต่อไปนี้
ให้ month-เดือน day-วันที่ year-ปี ค.ศ. floor-ปัดเศษ JD-หรคุณจูเลียน
ถ้า month <= 2 แล้ว
year = year-1
month =month+ 12

A = floor (year/100)
B = 2 - A + floor (A/4)

JD = floor (365.25* (year + 4716)) + floor (30.6001* (month+1)) + day + B - 1524.5
จากนั้นให้พิจารณาผลการคำนวณที่ได้กับตารางนี้ แล้วดูผลการคำนวณ
| --- | --- |
เกณฑ์: ผลที่ได้
<0.25: 
<0.75: 
<1.25: 
<1.75: 
<2.25: 
<2.75: 
<3.25: 
<3.75: 
ถ้าจะหาร้อยละของส่วนสว่างบนดวงจันทร์ ให้หาได้จากสูตรนี้
floor (((((JD-2454000.98958)/29.530588*4000) mod 4000)/1000) *50) 
(ถ้าผลการคำนวณตอนแรกน้อยกว่า 2)
floor ((4- ((((JD-2454000.98958)/29.530588*4000) mod 4000)/1000)) *50)
(ถ้าผลการคำนวณตอนแรกมากกว่าหรือเท่ากับ 2)
ทั้งนี้ทั้งนั้น ค่าที่คำนวณได้ในที่นี้ หมายถึงดิถีที่เกิดบนท้องฟ้าโดยตรง หรือดิถีตามความหมายทางดาราศาสตร์
การคำนวณดิถี > แบบปักขคณนา

บทความหลัก: ปฏิทินจันทรคติปักขคณนา
ปฏิทินจันทรคติปักขคณนา เป็นปฏิทินที่อาศัยการเดินหมากตามตำแหน่งต่าง ๆ บนปฏิทินซึ่งจะมีกฎเกณฑ์ควบคุมว่าให้เดินแบบใด พระบาทสมเด็จพระจอมเกล้าเจ้าอยู่หัว รัชกาลที่ 4 ทรงประดิษฐ์คิดขึ้นเพื่อใช้ในคณะสงฆ์ฝ่ายธรรมยุติกนิกาย ใช้กำหนดวันลงอุโบสถ
ดิถีทางโหราศาสตร์

ดิถีทางโหราศาสตร์ คือการนับวันทางจันทรคติอย่างหนึ่ง โดยทำการแบ่งเดือนข้างขึ้นข้างแรมเสียใหม่เป็น 30 ส่วนเท่า ๆ กันเรียกแต่ละส่วนนี้ว่าดิถี ในเดือนหนึ่ง ๆ จึงมี 30 ดิถีตลอด (ไม่ใช่มี 29 ดิถีบ้างหรือ 30 ดิถีบ้าง) ดิถีทางโหราศาสตร์จะสามารถแบ่งได้ 2 ชนิด อย่างแรกเป็นดิถีโดยมัธยมหรือดิถีเฉลี่ย เป็นการเฉลี่ยเดือนที่มีระยะเวลา 29.5 วันเศษซึ่งไม่เป็นเลขจำนวนเต็มให้กลายเป็นเลขจำนวนเต็มที่เท่า ๆ กันได้ 30 ดิถี ตามคัมภีร์สุริยยาตรกำหนดให้ดิถีเฉลี่ยมีระยะเวลาเท่ากับ 692/703 วัน ส่วนดิถีทางโหราศาสตร์อีกชนิดหนึ่งจัดเป็น "ดิถีโดยสมผุส" ซึ่งทำการแบ่งเดือนออกเป็น 30 ดิถี ตามตำแหน่งดวงจันทร์ที่ทำมุมห่างจากดวงอาทิตย์ตามจริง โดยทุก ๆ ที่มุมตามจริงห่างกัน 12 องศาจึงนับเป็น 1 ดิถี และห่างกันครบ 360 องศาจึงได้ 30 ดิถี โดยสมผุส
ค่ำในปฏิทินจันทรคติไทย

ค่ำคือ หน่วยนับวันในปฏิทินจันทรคติไทยเพื่อใช้นับรอบเดือนหนึ่งอย่างหนึ่ง โดยค่ำมีหน่วยระยะเวลาเท่ากับ 1 วันเต็ม ๆ (civil day) ในขณะที่ดิถี มีระยะเวลาเพียง 692/703 วัน เท่ากันตลอด (ทางโหราศาสตร์ค่ำหรือวันจะยาวกว่าดิถีเป็นระยะเวลา 11 อวมาน) ดังนั้น ดิถีจึงไม่ใช่ค่ำและค่ำก็ไม่ใช่ดิถี แต่เพื่อให้รอบเดือนตามการนับด้วยค่ำกลับมาได้สอดคล้องกัน วิธีนับค่ำในปฏิทินไทยจึงได้กำหนดเป็นภาคบังคับให้ในเดือนคี่มี 29 ค่ำ (ไม่เรียกว่ามี 29 ดิถี) สลับกับเดือนคู่ให้มี 30 ค่ำ (ไม่เรียกว่ามี 30 ดิถี) เสมอ
แหล่งข้อมูลอื่น

ดิถีของดวงจันทร์ในขณะนี้ (ภาษาอังกฤษ)
Virtual Reality Moon Phase เก็บถาวร 2015-11-17 ที่ เวย์แบ็กแมชชีน (ภาษาอังกฤษ)
US Naval Service on Moon Phase เก็บถาวร 2013-07-23 ที่ เวย์แบ็กแมชชีน (ภาษาอังกฤษ)
The Length of the Lunar Cycle เก็บถาวร 2009-06-30 ที่ เวย์แบ็กแมชชีน (numerical integration analysis) (ภาษาอังกฤษ)
Full Moon Names (ภาษาอังกฤษ)
เว็บไซต์คำนวณหรคุณจูเลียน (ภาษาอังกฤษ)
เว็บไซต์คำนวณเวลาขึ้น-ตกของดวงอาทิตย์ (มีซอร์สโค้ดตัวแปลงวันที่เป็นหรคุณจูเลียน) (ภาษาอังกฤษ)
ภาพแสดงการเกิดดิถีของดวงจันทร์ โดยที่โลกโคจรรอบดวงอาทิตย์ และดวงจันทร์โคจรรอบโลก ภาพที่เห็นอยู่นี้มองลงไปยังขั้วโลกเหนือ แสงอาทิตย์มาทางขวาดังแสดงเป็นลูกศรสีเหลือง จากภาพจะเห็นได้ว่า ในวันเดือนเพ็ญ ดวงจันทร์จะขึ้นตอนดวงอาทิตย์ตก และในวันเดือนดับ จะไม่สามารถสังเกตเห็นดวงจันทร์ได้ เพราะถูกแสงอาทิตย์บดบัง
ภาพเคลื่อนไหวแสดงดิถีของดวงจันทร์ที่เปลี่ยนแปลงไป เทียบกับเวลา
ไมโครบิต

|  |
| --- | --- |
File: BBC Micro Bit with original Packaging.jpgBBC Micro Bit พร้อมกับกล่องบรรจุ
ผู้พัฒนา: BBC Learning, BBC Research & Development (BBC R&D), ARM Holdings, Barclays, Farnell element14, NXP Semiconductors, Lancaster University, Microsoft, Samsung, Nordic Semiconductor, ScienceScope, Technology Will Save Us, Python Software Foundation
ประเภท: Single-board microcontroller
วันเปิดตัว: สำหรับโรงเรียน: กันยายน พ.ศ. 2558 (ล่าช้า) สำหรับสาธารณะ: ตุลาคม พ.ศ. 2558 (ล่าช้า) บีบีซีส่งไมโครบิตให้กับครูครั้งแรกเมื่อ 10 ตุลาคม พ.ศ. 2559
CPU: Nordic Semiconductor nRF51822, 16 MHz ARM Cortex-M0 microcontroller, 256 KB Flash, 16 KB RAM.
Connectivity: Bluetooth LE, MicroUSB, edge connector
เว็บไซต์: microbit.org
ไมโครบิต (อังกฤษ: Micro Bit, BBC Micro Bit หรือเขียนแบบศิลป์ว่า micro:bit) เป็นระบบฝังตัวบน ARM แบบฮาร์ดแวร์โอเพนซอร์สที่ออกแบบโดยบีบีซีเพื่อใช้ในการศึกษาด้านคอมพิวเตอร์ในสหราชอาณาจักร มีการประกาศครั้งแรกในการเปิดตัวแคมเปญ Make It Digital ของบีบีซีเมื่อวันที่ 12 มีนาคม พ.ศ. 2558 โดยมีจุดประสงค์เพื่อส่งมอบอุปกรณ์ 1 ล้านเครื่องให้กับนักเรียนในสหราชอาณาจักร การออกแบบอุปกรณ์และคุณสมบัติขั้นสุดท้ายได้รับการเปิดเผยในวันที่ 6 กรกฎาคม พ.ศ. 2558 ในขณะที่การส่งมอบอุปกรณ์จริงหลังจากล่าช้าไปบ้าง โดยเริ่มในเดือนกุมภาพันธ์ พ.ศ. 2559 อุปกรณ์ดังกล่าวมีขนาดครึ่งหนึ่งของบัตรเครดิต และมีหน่วยประมวลผล ARM Cortex-M0, เซ็นเซอร์วัดความเร่งและสนามแม่เหล็ก, การเชื่อมต่อบลูทูธ และ USB, จอแสดงผลที่ประกอบด้วยไฟ LED 25 ดวง, ปุ่มที่ตั้งโปรแกรมได้ 2 ปุ่มและสามารถใช้พลังงานจาก USB หรือชุดแบตเตอรี่ภายนอก [7] อินพุตและเอาต์พุตของอุปกรณ์ผ่านขั้วต่อวงแหวนห้าตัวซึ่งเป็นส่วนหนึ่งของขั้วต่อขอบ 25 พินที่ใหญ่กว่า
ฮาร์ดแวร์

บอร์ดในทางกายภาพมีขนาด 43 มม. × 52 มม. และในการผลิตครั้งแรก ประกอบด้วย:
Nordic nRF51822 – นอร์ดิก nRF51822 เป็นไมโครคอนโทรลเลอร์ ARM Cortex-M0 32 บิต 16 MHz หน่วยความจำแฟลช 256 KB แรม 16 KB คงที่ 2.4 GHz บลูทูธเครือข่ายไร้สายพลังงานต่ำ แกน ARM มีความสามารถในการสลับระหว่าง 16 MHz หรือ 32.768 kHz
NXP/Freescale KL26Z – ไมโครคอนโทรลเลอร์หลัก ARM Cortex-M0 + 48 MHz ซึ่งมีคอนโทรลเลอร์ USB 2.0 On-The-Go (OTG) ความเร็วสูงซึ่งใช้เป็นอินเทอร์เฟซการสื่อสารระหว่าง USB และไมโครคอนโทรลเลอร์หลักของนอร์ดิก อุปกรณ์นี้ยังควบคุมแรงดันไฟฟ้าจากแหล่งจ่าย USB (4.5-5.25 V) ลงไปที่ 3.3 โวลต์เล็กน้อยที่ใช้โดยส่วนที่เหลือของ PCB เมื่อทำงานด้วยแบตเตอรี่จะไม่ใช้ตัวควบคุมนี้
NXP/Freescale MMA8652 – เซ็นเซอร์วัดความเร่ง 3 แกนผ่านบัสI²C
NXP/Freescale MAG3110 – 3-axis magnetometer sensor via I²C-bus (to act as a compass and metal detector).
ขั้วต่อ MicroUSB, ขั้วต่อแบตเตอรี่, ขั้วต่อขอบ 25 พิน
จอแสดงผลประกอบด้วย LED 25 ดวง ในอาร์เรย์ 5 × 5
ปุ่มกดสัมผัสสามปุ่ม (สองปุ่มสำหรับการใช้งาน หนึ่งปุ่มสำหรับการรีเซ็ต)
อินพุต/เอาต์พุต (I/O) ประกอบด้วย คอนเน็กเตอร์วงแหวนสามตัว (บวกหนึ่งสายไฟหนึ่งกราวด์) ซึ่งรับคลิปจระเข้หรือปลั๊กกล้วย 4 มม. รวมทั้งขั้วต่อแบบขอบ 25 พินที่มีเอาต์พุต PWM สองหรือสามตัว, หมุด GPIO หกถึง 17 พิน (ขึ้นอยู่กับการกำหนดค่า) อินพุตอะนาล็อกหกตัว, I / O อนุกรม, SPI และI²C แตกต่างจากเครื่องต้นแบบในยุคแรกซึ่งมีแบตเตอรี่ในตัวสามารถใช้ชุดแบตเตอรี่ภายนอก (แบตเตอรี่ AAA) เพื่อจ่ายไฟให้อุปกรณ์เป็นผลิตภัณฑ์แบบสแตนด์อโลนหรือแบบสวม ความกังวลด้านสุขภาพและความปลอดภัยรวมถึงค่าใช้จ่ายเป็นเหตุผลในการถอดแบตเตอรี่ปุ่มออกจากการออกแบบในช่วงต้น
เอกสารประกอบการออกแบบฮาร์ดแวร์ที่มีอยู่ประกอบด้วยแผนผังและ BOM ที่แจกจ่ายภายใต้ใบอนุญาต Creative Commons By Attribution เท่านั้น ไม่มีเค้าโครง PCB แต่ว่าอย่างไรก็ตามการออกแบบอ้างอิงที่เข้ากันได้โดย Micro: bit Educational Foundation ได้รับการบันทึกไว้อย่างครบถ้วน
ซอฟต์แวร์

มีตัวแก้ไขโค้ดอย่างเป็นทางการสองตัวบนเว็บไซต์ micro:bit foundation web site::
Microsoft MakeCode
MicroPython
ประสบการณ์การเขียนโปรแกรม Python บนไมโครบิต จัดทำโดย MicroPython ผู้ใช้สามารถเขียนสคริปต์ Python ในโปรแกรมแก้ไขเว็บไมโครบิตซึ่งรวมเข้ากับเฟิร์มแวร์ MicroPython และอัปโหลดไปยังอุปกรณ์ได้ ผู้ใช้ยังสามารถเข้าถึง MicroPython REPL ที่ทำงานบนอุปกรณ์โดยตรงผ่านการเชื่อมต่อแบบอนุกรม USB ซึ่งช่วยให้พวกเขาโต้ตอบโดยตรงกับอุปกรณ์ต่อพ่วงของไมโครบิต
Micro Bit ถูกสร้างขึ้นโดยใช้ชุดพัฒนา ARM mbed ระบบรันไทม์และอินเทอร์เฟซการเขียนโปรแกรมใช้บริการ mbed cloud compiler เพื่อคอมไพล์โค้ดของผู้ใช้เป็นไฟล์. UF2 จากนั้นโค้ดที่คอมไพล์แล้วจะกะพริบบนอุปกรณ์โดยใช้การเชื่อมต่อ USB หรือบลูทู ธ อุปกรณ์จะปรากฏเป็นไดรฟ์ USB เมื่อเชื่อมต่อกับคอมพิวเตอร์และสามารถกะพริบรหัสในการลากและวางไฟล์. UF2
ตัวแก้/เขียนโค้ดสำหรับ BBC micro: bit ได้แก่ :
Mu โปรแกรมแก้ไข Python
Espruino ล่าม JavaScript
EduBlocks โปรแกรมแก้ไขบล็อกสำหรับ MicroPython
ภาษาโปรแกรมอื่น ๆ สำหรับ BBC micro: bit ได้แก่ :
Free Pascal (คำแนะนำ)
Simulink in Matlab (Simulink Coder Support Package for BBC micro:bit Board) การบันทึกสัญญาณการปรับแต่งพารามิเตอร์การพัฒนาโค้ดจากตัวแก้ไขบล็อก Simulink
C++ (programming language) (คำแนะนำ)
Forth (programming language) (คำแนะนำ)
Lisp (programming language) (คำแนะนำ)
Rust (programming language) (คำแนะนำ)
Ada (programming language) (คำแนะนำ)
Swift (programming language) (คำแนะนำ)
BASIC (programming language) (คำแนะนำ)
ระบบปฏิบัติการที่สามารถสร้างขึ้นสำหรับ BBC micro: bit:
Zephyr - ระบบปฏิบัติการ Zephyr ที่มีน้ำหนักเบา มาพร้อมกับไฟล์พารามิเตอร์ที่จำเป็นเพื่อให้สามารถรันบนบอร์ดนี้ได้
ประวัติศาสตร์ > การพัฒนา

ไมโครบิตได้รับการออกแบบมาเพื่อส่งเสริมให้เด็ก ๆ มีส่วนร่วมในการเขียนซอฟต์แวร์สำหรับคอมพิวเตอร์และสร้างสิ่งใหม่ ๆ แทนที่จะเป็นผู้บริโภคสื่อปรกติ โมโครบิทได้รับการออกแบบมาเพื่อทำงานร่วมกับระบบอื่น ๆ เช่น Raspberry Pi ซึ่งสร้างขึ้นจากมรดกตกทอดของบีบีซีกับบีบีซีไมโครสำหรับการประมวลผลด้านการศึกษา บีบีซีวางแผนที่จะมอบคอมพิวเตอร์ฟรีให้กับนักเรียนเกรด 7 (อายุระหว่าง 11- และ 12 ปี) ในสหราชอาณาจักรทุกคน เริ่มตั้งแต่เดือนตุลาคม พ.ศ. 2558 (ประมาณ 1 ล้านเครื่อง) ก่อนการเปิดตัวเครื่องจำลองนั้น ได้มีการเปิดตัวโปรแกรมเขียนออนไลน์ เพื่อช่วยให้อาจารย์ศึกษาเตรียมความพร้อมก่อนสอน และครูบางคนจะได้รับอุปกรณ์ในเดือนกันยายน พ.ศ. 2558 อุปกรณ์ดังกล่าวมีแผนจะวางจำหน่ายทั่วไปภายในสิ้นปี พ.ศ. 2558 อย่างไรก็ตามปัญหาที่เกิดขึ้นล่าช้า เปิดตัวถึง 22 มีนาคม พ.ศ. 2559
บีบีซีตัดสินใจลำบากในการเลือกกลุ่มปีการศึกษาที่จะเป็นกลุ่มแรกที่จะได้รับไมโครบิตฟรี และหัวหน้าฝ่ายการเรียนรู้ของบีบีซีกล่าวว่า "เหตุผลที่เราทุ่มทุนสำหรับปีที่เจ็ด [แทนที่จะเป็นปีที่ห้า] มันมีผลกระทบมากกว่า กับกลุ่มอายุนั้น…พวกเขาสนใจที่จะใช้มันนอกห้องเรียนมากกว่า”.
การวางแผนสำหรับโครงการนี้เริ่มขึ้นในปี พ.ศ. 2555 โดยเป็นส่วนหนึ่งของโครงการ BBC Computer Literacy และเมื่อถึงเวลาเปิดตัวในเดือนกรกฎาคม พ.ศ. 2558 บีบีซีได้ร่วมกับพันธมิตร 29 รายเพื่อช่วยในการผลิตการออกแบบและการจัดจำหน่ายอุปกรณ์ ทางบีบีซีได้กล่าวว่าค่าใช้จ่ายในการพัฒนาส่วนใหญ่เป็นภาระของพันธมิตรในโครงการ
ประวัติศาสตร์ > พันธมิตร

บีบีซีได้ดำเนินการพัฒนาไมโครบิตร่วมกับพันธมิตรจำนวนมาก:
Microsoft – สนับสนุนความเชี่ยวชาญด้านซอฟต์แวร์และปรับแต่งแพลตฟอร์ม TouchDevelop ให้ทำงานกับอุปกรณ์ โฮสต์โครงการและรหัสสำหรับผู้ใช้อุปกรณ์ นอกจากนี้ยังได้พัฒนาสื่อการฝึกอบรมครูสำหรับอุปกรณ์
Lancaster University – พัฒนารันไทม์ของอุปกรณ์
Farnell element14 –ดูแลการผลิตอุปกรณ์
Nordic Semiconductor – ให้ CPU สำหรับอุปกรณ์
NXP Semiconductors – ให้เซ็นเซอร์และคอนโทรลเลอร์ USB
ARM Holdings – จัดหาฮาร์ดแวร์ mbed ชุดพัฒนาและบริการคอมไพเลอร์
Technology Will Save Us – ออกแบบรูปลักษณ์ทางกายภาพของอุปกรณ์
Barclays – รองรับการจัดส่งผลิตภัณฑ์และกิจกรรมการเผยแพร่
Samsung – พัฒนาแอพ Android และช่วยเชื่อมต่ออุปกรณ์กับโทรศัพท์และแท็บเล็ต
The Wellcome Trust –มอบโอกาสในการเรียนรู้ให้กับครูและโรงเรียน
ScienceScope – พัฒนาแอพ iOS และแจกจ่ายอุปกรณ์ไปยังโรงเรียน
Python Software Foundation – ทำงานเพื่อนำ MicroPython มาสู่อุปกรณ์สร้างโปรแกรมแก้ไขโค้ด Python ที่เป็นมิตรกับผู้เริ่มต้นและใช้งานบนเว็บผลิตแหล่งข้อมูลด้านการศึกษาจำนวนมากและจัดเวิร์กช็อปที่นำโดยนักพัฒนาสำหรับครู
Bluetooth SIG – พัฒนาโปรไฟล์ Bluetooth LE ที่กำหนดเอง
Creative Digital Solutions – พัฒนาสื่อการสอนเวิร์กช็อปและกิจกรรมเผยแพร่
Cisco – จัดหาเจ้าหน้าที่และทรัพยากรให้กับ STEMNET เพื่อช่วยในการเปิดตัวระดับประเทศ
Code Club – สร้างชุดทรัพยากรการเข้ารหัสที่มุ่งเป้าไปที่เด็กอายุ 9 ถึง 11 ปีและจัดส่งผ่านชมรมการเขียนโค้ดโดยอาสาสมัคร
STEMNET – จัดหาทูต STEM เพื่อสนับสนุนโรงเรียนและครูและติดต่อประสานงานกับบุคคลภายนอกเช่น Bloodhound SSC และ Cisco.
Kitronik – ผลิตและแจกชุดอุปกรณ์ e-Textile จำนวน 5,500 ชุดสำหรับครู BBC micro: bit to D&T ทั่วสหราชอาณาจักร ออกแบบฮาร์ดแวร์ เช่น บอร์ด Motor Driver เพื่อให้ BBC micro: bit ควบคุมอุปกรณ์ต่าง ๆ เช่นมอเตอร์และเซอร์โว
Tangent Design – สร้างเอกลักษณ์ของตรา BBC micro: bit และพัฒนาเว็บไซต์
อุปกรณ์ต้นแบบและซอฟต์แวร์สแต็กที่สร้างโดย BBC R&D ถูกใช้เพื่อทดสอบข้อเสนอในโรงเรียนและเป็นข้อกำหนดอ้างอิงสำหรับความร่วมมือที่จะสร้างขึ้น
ประวัติศาสตร์ > มูลนิธิการศึกษาไมโครบิต

หลังจากประสบความสำเร็จในการเปิดตัวไมโครบิตทั่วสหราชอาณาจักร บีบีซีได้ส่งมอบอนาคตของ BBC micro: bit และการนำไปใช้ในส่วนอื่น ๆ ของโลกให้แก่มูลนิธิการศึกษาไมโครบิต ที่ก่อตั้งขึ้นใหม่โดยไม่หวังผลกำไร การประกาศดังกล่าวมีขึ้นเมื่อวันที่ 18 ตุลาคม พ.ศ. 2559 แก่กลุ่มนักข่าวและครูกลุ่มเล็ก ๆ ที่ ซาวอยเพลส (Savoy Place) ในกรุงลอนดอน ประเทศอังกฤษ ในการประกาศนั้นมีการเอ่ยทบทวนสิ่งที่พวกเขาได้ทำสำเร็จในปีที่ผ่านมาและแผนการของพวกเขาในอนาคต
การเปลี่ยนผู้จัดหลักจากบีบีซีเป็นมูลนิธิการศึกษาไมโครบิตทำให้เกิดการย้ายเว็บไซต์อย่างเป็นทางการของ micro: bit จาก Micro:bit Educational Foundation มาเป็น Micro:bit Educational Foundation.
บีบีซีได้รับอนุญาตให้ใช้เทคโนโลยีฮาร์ดแวร์เป็นโอเพนซอร์สและอนุญาตให้ผลิตขึ้นทั่วโลกเพื่อใช้ในการศึกษา มูลนิธิดูแลเรื่องนี้
เมื่อวันที่ 2 มกราคม 2018 มีการประกาศว่า กาเร็ธ สต็อกเดล (Gareth Stockdale) จาก BBC Learning ได้รับตำแหน่งเป็นประธานบริหารมูลนิธิการศึกษาไมโครบิต แทน แซ็ก เชลบี (Zach Shelby)